Mølen gravrøyser

Gravrøysene på Mølen ligger i Larvik kommune og Vestfold, og omfatter 250 større og mindre graver bygd av rullestein fra raet. På gravfeltet finnes 16 røyser av anselig størrelse, hvorav fire kan regnes som såkalte storrøyser, med en diameter på mellom 25 og 35 meter. Den aller største er fem meter høy. De gravrøysene som ligger høyest på Mølen, kan være så mye som 3500 år gamle, altså fra bronsealderen, men de fleste røysene er fra yngre jernalder og vikingtid. Ett gravminne skiller seg tydelig ut. Det består av steiner som danner en 20 meter lang skipsform. Det er bare i denne graven det er funnet gravgaver. Her lå nemlig et 70-talls båtnagler omgitt av aske som er datert til tiden like etter Kristi fødsel . Se også Mølenskipet Referanser Eksterne lenker (no) «Mølen gravrøyser». Kulturminnesøk. Riksantikvaren – Direktoratet for kulturminneforvaltning.